Návrh na začatie konania o ochrane osobných údajov spracúvaných v Schengenskom informačnom systéme

	Všetky návrhy na začatie konania týkajúce sa porušenia ochrany osobných údajov spracúvaných v Schengenskom informačnom systéme sa písomne zasielajú priamo Úradu na ochranu osobných údajov Slovenskej republiky:

Úrad na ochranu osobných údajov SR
Hraničná 12 
820 07 Bratislava
Slovenská republika 

Návrh na začatie konania o ochrane osobných údajov musí v zmysle § 100 zákona č. 18/2018 Z. z. o ochrane osobných údajov a o zmene a doplnení niektorých zákonov v znení zákona     č. 221/2019 Z. z. obsahovať:
	meno, priezvisko, korešpondenčnú adresu a podpis navrhovateľa, 
	označenie toho, proti komu návrh smeruje s uvedením mena, priezviska, trvalého pobytu alebo názvu, sídla a identifikačného čísla, ak bolo pridelené,
	predmet návrhu s označením práv, ktoré mali byť pri spracúvaní osobných údajov porušené, 
	dôkazy na podporu tvrdení uvedených v návrhu, 
	kópiu listiny alebo iný dôkaz preukazujúci uplatnenie práva podľa druhej časti druhej hlavy zákona č. 18/2018 Z. z. o ochrane osobných údajov a o zmene a doplnení niektorých zákonov v znení zákona č. 221/2019 Z. z., ak si takéto právo dotknutá osoba uplatnila, alebo uvedenie dôvodov hodných osobitného zreteľa o neuplatnení predmetného práva, ak návrh podala dotknutá osoba

Všetky takéto návrhy na začatie konania, ktoré budú doručené na akýkoľvek útvar Ministerstva vnútra SR,  resp. útvar Policajného zboru, budú odstúpené na Úrad na ochranu osobných údajov SR, ktorý je príslušný na ich vybavenie.